cyanic-selkie/wikianc huggingface dataset:
Krabbeetersel
Krabbeetersel (Lobodon carcinophagus) er medlem av Phocidaefamilien (hårseler, «ekte sel»). De er slanke seler som blir omtrent 2,5 meter lange med en vekt på opp til 400 kg. Hanner og hunner er omtrent like store. Deres utbredelse er sirkumpolar rundt Antarktis, men de foretrekker pakkis fremfor åpent hav. I sjeldne tilfeller kan de påtreffes ved kysten av Sør-Afrika, New Zealand og Australia.
Til tross for navnet lever de nesten utelukkende av krill, og de har utviklet spesielle tenner som gjør dem i stand til effektivt å filtrere ut krill fra vannet. Dietten består dessuten av virvelløse dyr, blekkspruter og fisk.
Krabbeetersel er i stand til å dykke ned til 250 meters dybde, men mesteparten av tiden de bruker på å spise foregår på dybder mindre enn 20 meter. Krabeetersel er byttedyr for leopardseler og spekkhoggere.
Det er antatt at krabbeetersel er den vanligste selarten med anslagsvis 10 til 15 millioner individer. I motsetning til pelssel opptrer de vanligvis i små familiegrupper. Individer som har oppnådd en alder på førti år er kjent. Hunnselen føder én selunge som ved fødselen normalt er 1,2 meter lang og 20 til 30 kilo tung.
Kammerkoret Aurum
Kammerkoret Aurum er et kor fra Trondheim. Koret ble stiftet i 2006, og består av rundt 24 sangere i 20-40-årene. Koret har et variert repertoar bestående av både ny og gammel musikk.
Konkurranser og priser
I oktober 2017 vant de sakral klasse og blandakor klasse A under NM for kor. De fikk i tillegg Komponistforenings hederspris for fremførelse av stykket Kom Fred av Marianne Reidarsdatter Eriksen. I oktober 2015, i NM for kor i Trondheim, vant koret klassene for sakral musikk og kor A+ (kor på særlig høyt nivå), pluss Grand Prix. Etter denne bragden kan koret kalles «norgesmester i korsang».
Høsten 2014 vant Aurum både kammerkorklassen og klassen for sakral musikk under International Robert Schumann Choir Competition i Zwickau, Tyskland, med svært høye poengsummer. I tillegg har det vunnet blandakorklassen i landskonkurransen for kor to ganger, først i 2009 og deretter i 2011 hvor det i tillegg vant Grand Prix, og tok en rekke priser i Praga Cantat i Tsjekkia i 2008.
Samarbeidsprosjekter
I 2015 deltok det på mange spennende oppsetninger, blant annet The Veil of the Temple i Nidarosdomen under Olavsfestdagene, støttekonsert for flyktninger i Vår Frue kirke, jubileumskonsert for Rolling Tones, konsert i forbindelse med Håkon Gullvågs utstilling «Den bibelske syklus» i Nidarosdomen, Ole Dalens julekonserter og en julekonsert sammen med damekoret Embla.
Under Olavsfestdagene i 2014 ble Aurum utvalgt til å synge sammen med Motorpsycho under urfremføringen av bestillingsverket «En konsert for folk flest».
Dirigent
Et kor trenger en musikalsk leder med vilje og evne til å drive ensemblet til nye høyder. Siden august 2012 har Eva Holm Foosnæs dirigert Kammerkoret Aurum. Hun setter høye mål og forventer kvalitet i alle ledd.
Holm Foosnæs er oppvokst i Steinkjer, og har mastergrad i utøvende musikk ved NTNU. Hovedinstrumentet var piano med fordypning i komposisjon. Holm Foosnæs har nylig fullført regional dirigentutdannelse ved NTNU.
Inspirasjonskildene hennes er mange. Hun studerte i Italia våren 2008 (Perugia) med Edgar Alandia (komposisjon) Carlo Arberto Neri (piano) og Constantin Mastroprimiano (kammermusikk). Hun har også hatt et halvt års utenlandsopphold i Tyskland, finansiert av RWE Deas Stipendprogram og Norges forskningsråd for å studere opera og komposisjon hos Manfred Trojahn. Hun har hatt direksjonsundervisning med Håvard Forvemo, Bodil Egseth, Vivianne Sydnes, Bjørn Sagstad, Tove Ramlo-Ystad og prof. Rüdiger Bohn.
Hun har jobbet som hovedinstrumentlærer ved NTNU institutt for musikk, linje for musikkvitenskap, i 2013/2014. Hun er pianist og musikalsk arrangør for gruppen «Eva and the baritones» sammen med blant andre sin ektemann, Lars Eggen.
Holm Foosnæs har omfattende erfaring med sangere. Hun har vært coach og musikalsk veileder for både solister og kor, amatører og profesjonelle. Hun har sunget i damekoret Embla i 10 år og har tatt sangtimer hos Sissel Høyem Aune og Maria Stattin.
Hun har også komponert musikk for scene, blant annet på Trøndelag teater, Opera Trøndelag, Hochschule für Musik Köln og Lillehammer Litteraturfestival.
Holm Foosnæs har mottatt Nord-Trøndelag Kunstpris, Smn Tæl-stipend, RWE Dea Music program, Sven Revolds minnefond og stipend fra Komponistenes vederlagsfond.
Tiffany Zahorski
Tiffany Zahorski (født 16. august 1994) er en russisk kunstløper.
Hun representerte Olympiske utøvere fra Russland under Vinter-OL 2018 i Pyeongchang, hvor hun ble nummer 13 i isdans.
VM i bryting 2010
Verdensmesterskapet i bryting 2010 ble avholdt på Olympiastadion i Moskva, Russland fra 6. til 12. september 2010. Det ble avholdt 21 medaljeøvelser, fjorten for menn og syv for kvinner.
Jana Dementjeva
Jana Mykhajlivna Dementjeva (ukrainsk: Яна Михайлівна Дементьєва; født 23. oktober 1978) er en ukrainsk roer som spesialiserer seg i firerbåt. Hun representerte landet sitt under Sommer-OL 2012 i London, der hun tok gull i dobbeltfirer.
Skyting under Middelhavslekene 1979
Skyting under Middelhavslekene 1979. Skyting var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var sjuende gangen som skyting var med på programmet under Middelhavslekene. Det ble konkurrert i ti øvelser. Italia ble beste nasjon med fire gullmedaljer foran Jugoslavia med tre.
Thomas Byström
Thomas Byström (født 28. november 1893, død 22. juli 1979) var en svensk rytter som deltok i de olympiske leker 1932 i Los Angeles.
Marienborg
Marienborg er et landområde på vestsiden av Nidelva i Trondheim. På Marienborg finnes det en del næringsbygg, samt Marienborg jernbanestasjon.
Thomas Byström
Byström vant en olympisk sølvmedalje i dressur under Sommer-OL 1932 i Los Angeles. Med hesten «Gulliver» var han med på det svenske laget som kom på andreplass bak Frankrike i lagkonkurransen i dressur. De andre på laget var Gustaf Boltenstern på «Ingo» og Bertil Sandström på «Kreta». I den individuelle konkurransen kom Byström og «Gulliver» på fjerdeplass.
Marienborg
Historie
Marienborg var en parsell av Cecilienborg som ble fradelt i 1873 og solgt til glassmester I. I. Siem. Eiendommen var i eierskap hos Siems etterslekt helt til 1914, da Norges Statsbaner kjøpte opp 81,5 daa og gradvis anla Marienborg verksteder som stod ferdig fem år senere. Den resterende eiendomsmassen var i besittelse av Siems etterkommere frem til 1930-tallet, da også denne ble overtatt av NSB, som rev bygningene og anla et gartneri her.
Marienborg holdeplass ble åpnet i 1999 og ligger nær St. Olavs hospital via Ceciliebrua. Området har i nyere tid gjennomgått forandringer i forbindelse med utbyggingen av Nordre avlastningsvei.
Høykultur
Høykultur er i historievitenskapen et tidligere samfunnsystem av høyt utviklet karakter. Den innebærer ofte innføringen av tekniske redskap til jordbruk og krigføring. Hvilke kulturer som skal karakteriseres som høykulturer er ofte omstridt.
Se også
Højkultur Högkultur
Nesefløyte
Nesefløyten er et populært musikkinstrument i Polynesia og i landene i og omkring Stillehavet. Andre versjoner finnes i Afrika, Kina, og India.
Fløytetradisjon med nasale fløyter har forsvunnet flere steder og er i ferd med å dø ut også andre steder. Maleren Frans Balthazar Solvyns laget i 1799 et bilde av en fløytespiller fra Vest-Bengal som spilles nasalt.
Polynesia
Tradisjonelle nesefløyter finnes rundt hele den polynesiske trekanten.
Fløytene blir oftest laget av bambus, men i eldre dager ble de skåret ut av myke stenarter, dyreben, og også av menneskeben fra de beseirede fiender under klankriger.
Antall hull i fløytene og fingersettingen er forskjell fra øygruppen til øygruppe.
Oppdagerne Louis-Antoine de Bougainville som reiste til Stillehavet i 1766–1769 og James Cook i 1768–1780 tok med seg nesefløyter hjem. Fløytene Cook tok med var bambusnesefløyter bundet med bånd av farget kokosfiber.
Hawaii
Ohe hano ihu betyr på hawaiisk «bambus, pust, nese». Den lages av tykk bambus med ett hull til å blåse i og tre hull på oversiden for å regulere tonehøyden. Den ble ofte brukt i tilknytning til sang og seremoniell messing. Hawaiierne trodde at nesen er ren og uskyldig, i motsetning til munnen som kan si stygge ting. Derfor var luften som passerte ohe hano ihu renere enn den som kommer fra munnen. I tidligere tider ville en mann spille kjærlighetssanger for sin elskede med nesefløyten for å vinne hennes hjerte og kjærlighet.
Ohe hano ihu har nesten identisk i konstruksjon med nesefløytene på andre stillehavsøyer som Tonga og Marshalløyene, der den også ble brukt til å roe nervene til noen som tok tatovering. Ohe hano ihu er i ferd med å gjenopplives og mange profesjonelle musikere interesserer seg også for instrumentet. Det er en av få nesefløyter som enkelt kan kjøpes på nett.
Tahiti
Vivo er fløyter fra Tahiti med kun to eller tre hull, men nå er det mer vanlig å lage syv eller åtte hull for å gi flere muligheter til å spille melodier. Fløytene finnes i flere lengder, jo kortere fløyte desto skarpere lyd. Musikeren holder instrumentet med begge hender og blokkerer det motsatte neseboret med enten tommel eller pekefinger. Spillingen krever mye pust og ro. Fløytene er ofte nydelig kunstverk.
Marquesasøyene
På Marquesasøyene finnes det også nesefløyter som kalles pu ihu.
Filippinene
På Filippinene heter nesefløyten pitungilong på Tagalog, og kaleleng på språket som snakkes av bontocfolket i Mountain Province i nord. Denne versjonen av instrumentet spilles med kun fremre kant av det ene neseboret. Fordi en kaleleng er lang (ca. 60 cm), og har en smal indre diameter, er det lett å spille forskjellige overtoner ved å puste kraftigere – selv med den ganske lave luststrømmen gjennom nesen. Fingerhull på siden av røret endrer den effektive lengden, og tillater forskjellige skalaer. Noen musikere bruker et sigarettfilter for å tette for luftstrømmen fra det neseboret som ikke brukes, for derigjennom å øke luftstrømmen gjennom fløyten. Alternativt tetter man for det ubrukte neseboret med tommelen.
Andre nært beslektede nesefløyter på Filippinene er ungiung hos ifugaofolket, basli hos kapampangansfolket, og tolati eller lantuy hos bisayansfolket.
Malysia
I Sarawak regionen på den nordlige delen av øya Borneo, i Malysia, spiller orang uluene og kayanfolket en femhulls nesefløyte, Fløytene har navn som Selingup, Selingut eller Keringut. Den pleide å bli spilt under begravelsesseremonier, for å snakke med de døde. Men ble også brukt til å spille for den man elsket, fordi dens myke vakre tone bæres godt gjennom natteluften. Fløyten ble både spilt av kvinner og menn. Det er nå få som spiller fløyten og den er snart helt forsvunnet.
Pensol er en nesefløyte fra Semangfolket i Sentral-Malaysia. Fløyten ligner ikke på de andre malayiske nesefløytene fordi det siste hullet er veldig nær enden av fløyten. Pensolen er et veldig tynt og lavmelt instrument, og det er svært sjeldne.
Taiwan
I Taiwan er det aboriginalstammer som spiller en ganske unike type nesefløyter med to rør (fløyter), et til hvert nesebor, som er bunnet sammen til en fløyte. Dobbeltfløyten er en del av kulturen til regionens urbefolkning som rukai, amis og pinuyuman, men det er paiwanfolket som er mest kjent for å gjenopplive interessen for dette historiske instrumentet. Det kreves mye luft og energi for å klare å spille på fløyten.
Tradisjonelt tillot ikke stammene kvinner å spille nesefløyte, med bare mennene som fikk en slik ære. Det var fare for at tradisjonen skulle dø ut så det er ble satt i gang opplæring av yngre generasjoner hvor både menn og kvinner spiller nesefløyten.
Fiji
På den største øya i Fiji i Stillehavet, Viti Levu, er det også en tradisjon med nesefløyter. Fløyten kalles dulali eller bitu ceguvi og er laget i et bambus stykke og har ni hull. Hele overflaten er dekorert med geometriske mønstre av forskjellige former. For å spille på fløyte må det legges et hull mot det ene neseboret mens det andre blokkeres av fingrene. Det er ikke mange som i dag spiller slike fløyter.
Afrika
I Den demokratiske republikken Kongo, spilles nesefløyten av åtte forskjellige etniske grupper, ifølge Grove's Dictionary of Musical Instruments, 1984 utgaven.
Humanatone
Humanatone-nesefløyten er en musikalsk nyskapning. Et plastskjold som holdes under nesen dirigerer musikerens pust gjennom en fløytespalte over musikerens munn. Munnen gir resonans, og musikeren kan variere tonene ved å endre formen på munnhulen, på tilsvarende måte som ved spilling av munnharpe.
Karen Blachford
Hun lider av multippel sklerose, og prøvde rullestolcurling første gang i august 2001, og allerede året etter var hun på det canadiske landslaget som vant sølv ved VM i rullestolcurling 2002.
Canada produserte en serie på 17 mynter for å markere Vinter-OL 2010 i Vancouver. 10. juli 2007 presenterte nettopp Karen Blachford den tredje mynten i serien, som har et motiv med rullestolcurling. Dette er verdens første mynt med motiv fra paralympiske leker.
Jonathan Guerreiro
Jonathan Guerreiro (født 3. april 1991) er en russisk kunstløper.
Han representerte Olympiske utøvere fra Russland under Vinter-OL 2018 i Pyeongchang, hvor han ble nummer 13 i isdans.
K.B. Wiklund
K.B. Wiklund spesialiserte seg fremfor alt innenfor studier av samiske språk og kultur. Som ledd i de antropologiske studiene av de illitterære språkområdene i nord valgte han å kartlegge tilstedeværelsen av skandinaviske fremmedord i de samiske språk. Gjennom ordforrådet ble det dermed mulig å si noe om kulturkontakt i historisk perspektiv mellom samisk og folk av norsk og svensk tilhørighet. Wickslund var redd for at den samiske kulturen skulle bli skadelidende gjennom moderniseringsprosessene, som radikalt ville komme til å endre livsforholdene til urbefolkningen. Han styrte med andre ord retning på sin forskning etter en «Lapp shall remain Lapp»-doktrine. For å styrke den samiske kulturen utga han både en lulesamisk ordbok og en grammatikk.
Renbeitekommissionen af 1907
Sammen med Just Qvigstad laget Wiklund på oppdrag for den norske og den svenske stat en enorm samling med transkripsjoner av dokumenter og utdrag fra samiske dokumenter fra perioden 1558-1900. Bakgrunnen var at det med unionsoppløsningen i 1905 var oppstått en uenighet mellom norske og svenske reindriftssamer om hvilke beiterettigheter svenske samer kunne hevdholde på norsk territorium. Norske myndigheter mente at nomadenes utnyttelse av dyrkbar mark ville være til hinder for jordbrukskolonisasjonen, mens svenske myndigheter mente de hadde historiske rettigheter til slik utnyttelse av områdene. Spesielt toppet konflikten seg innenfor Troms fylke.
Roger Sandberg
Roger Sandberg (født 19. desember 1960). Er en norsk motorsportsutøver fra Flisa i Hedmark. Han har kjørt både rally, rallycross og asfaltracing. I rallycross ble han blant annet Europamester for lag, mens han de siste årene har kjørt langdistanseløp på Nürburgring i grenen asfaltracing.
I 2005 startet han teamet Olrud Mobil 1 Racing sammen med Håkon Schjærin og Atle Gulbrandsen.
Pachirisu
Pachirisu kommer av «pachiri», som betyr «lyst, klart», og «risu», som betyr ekorn.
Utseende
Pachirisu ser ut som et hvitt ekorn. De har en blå stripe som starter ved pannen og går hele veien til haletuppen. Kinnene kan minne litt om Pikachu bortsett fra at de er gule og ikke røde. Pachirisu har tre pigger på halene, og armene og bena deres er ganske korte. De kan fortsatt løpe utrolig fort.
I spillene
Pachirisu i spillene kan lære angrepene Thunderbolt, Spark, Swift, Growl, Charm, og Sweet Kiss.
Pachirisu er #055 på Shinou Pokédex. Derfor, siden Buoysel er #056,
Dawns Pachirisu
Dawns Pachirisu var Dawns tredje Pokémon. Hun fanget den i episoden Twice Smitten, Once Shy. Den elsker å ha det moro med Dawn og henne pokémon og har en utrolig hyperpersonlighet. Den kan noen ganger gi Dawn en «dårlig hårdag» ved å bruke Discharge.
Dawn følte at hun hadde gjort en dårlig jobb som Pachirisus trener siden hun ikke klarte å få den til å oppføre seg og gjøre som hun sa. På grunn av dette slapp hun den fri, men Brock og Ash klarte å overtalle henne til ikke å gi opp Pachirisu. Det de fant var team rocket som ville bruke den til konkurranser. Begge parter prøvde å lokke den til seg, men den var fortsatt glad i Dawn og valgte å følge henne videre.
Fast oksid brenselcelle
En fast oksid brenselcelle (forkortet til SOFC fra engelsk Solid-oxide fuel cell) er en viktig type brenselcelleteknologi som kjennetegnes av operasjonstemperatur opp mot 1000°C. En SOFC er fleksibel med hensyn til brensel, den kan drives på både ren hydrogen, naturgass, gassifisert biomasse eller andre fossile brensler. Det er fordelaktig for å oppnå høy virkningsgrad på brenselet når hydrogen likevel er laget fra naturgass.
Fordelene med denne klassen av brenselceller inkluderer høy kombinert varme- og energieffektivitet, langvarig stabilitet, drivstoff-fleksibilitet, lave utslipp og relativt lave kostnader. Den største ulempen er den høye driftstemperaturen som resulterer i lengre oppstartstider og problemer med mekanisk og kjemisk kompatibilitet.
Introduksjon
Fast oksid brenselceller er en klasse av brenselceller karakterisert ved bruk av et fast oksidmateriale som elektrolytt. SOFC bruker en solid oksidelektrolytt for å lede negative oksygenioner fra katoden til anoden. Den elektrokjemiske oksidasjonen av hydrogen, karbonmonoksid eller andre organiske mellomprodukter av oksygenioner skjer således på anodesiden. Mer nylig utvikles protonledende SOFC (PC-SOFC) som transporterer protoner i stedet for oksygenioner gjennom elektrolytten med den fordelen at de kan kjøres ved lavere temperaturer enn tradisjonelle SOFC.
De opererer ved veldig høye temperaturer, vanligvis mellom 500 og 1000 °C. Ved disse temperaturene krever SOFC ikke dyrt platina som katalysator, slik det for øyeblikket er nødvendig for brenselceller med lavere temperatur som PEMFC, og er ikke sårbare for karbonmonoksidforgiftning. Imidlertid har sårbarhet for svovelforgiftning blitt observert i stor grad, og svovelet må fjernes før det kommer inn i cellen ved bruk av adsorberende daler eller andre midler.
Fast oksid brenselceller har et bredt spekter av applikasjoner, fra bruk som hjelpekraftenheter i biler til stasjonær kraftproduksjon med utganger fra 100 W til 2 MW. I 2009 oppnådde det australske selskapet Ceramic Fuel Cells suksess med en SOFC-enhet opp til det tidligere teoretiske merket på 60%. Den høyere driftstemperaturen gjør at SOFC-er egnede kandidater for påføring med enheter for gjenvinning av varmemotor eller kombinert varme og kraft, noe som ytterligere øker den totale drivstoffeffektiviteten.
På grunn av disse høye temperaturene kan lett hydrokarbondrivstoff, som metan, propan og butan, reformeres internt i anoden. SOFC kan også få drivstoff ved å reformere tyngre hydrokarboner, for eksempel bensin, diesel, jetdrivstoff (JP-8) eller biodrivstoff. Slike reformater er blandinger av hydrogen, karbonmonoksid, karbondioksid, damp og metan, dannet ved å omsette hydrokarbondrivstoffene med luft eller damp i en anordning oppstrøms SOFC-anode. SOFC-kraftsystemer kan øke effektiviteten ved å bruke varmen som avgis av den eksoterme elektrokjemiske oksidasjonen i brenselcellen for endoterm dampreformeringsprosess. I tillegg kan faste brensler som kull og biomasse forgasses for å danne syngas som er egnet for drivstoff med SOFC i integrerte forgassingsbrenselcellseffektsykluser.
Termisk ekspansjon krever en jevn og velregulert oppvarmingsprosess ved oppstart. SOFC-stabler med plan geometri krever i størrelsesorden en time å bli oppvarmet til driftstemperatur. Mikrorør-formet brenselcelledesign geometrier lover mye raskere oppstartstider, vanligvis i størrelsesorden minutter.
I motsetning til de fleste andre typer brenselceller, kan SOFC ha flere geometrier. Den plane geometrien for brenselcelledesign er den typiske sandwich-geometrien som brukes av de fleste typer brenselceller, der elektrolytten er klemt inn mellom elektrodene. SOFC kan også lages i rørformede geometrier hvor enten luft eller drivstoff føres gjennom innsiden av røret og den andre gassen føres langs utsiden av røret. Den rørformede utformingen er fordelaktig fordi det er mye lettere å tette luft fra drivstoffet. Ytelsen til det plane designen er for tiden bedre enn ytelsen til den rørformede designen, fordi det plane designen har en lavere motstand. Andre geometri av SOFC inkluderer modifiserte plane brenselcelle-design (MPC eller MPSOFC), hvor en bølgelignende struktur erstatter den tradisjonelle flate konfigurasjonen av den plane cellen. Slike design er svært lovende fordi de deler fordelene med både plane celler (lav motstand) og rørformede celler.
Carl Øyvind Apeland
Carl Øyvind Apeland (også kjent som Calle Apeland) (født 18. april 1964) er en norsk musiker. Han var bassist i Haugesunds-bandet Vamp fra 1991 til 2014 og har siden 2015 vært medlem av bandet Blest.
Fast oksid brenselcelle
Betjening
En solid oksidbrenselcelle består av fire lag, hvorav tre er keramikk (derav navnet). En enkelt celle som består av disse fire lagene som er stablet sammen, er vanligvis bare noen få millimeter tykk. Hundrevis av disse cellene blir deretter koblet i serie for å danne det folk flest omtaler som en "SOFC-stabel". Keramikken som brukes i SOFC, blir ikke elektrisk og ionisk aktiv før de når veldig høy temperatur, og som en konsekvens må stablene opereres ved temperaturer fra 500 til 1000 °C. Reduksjon av oksygen til oksygenioner skjer ved katoden. Disse ionene kan deretter diffundere gjennom den faste oksidelektrolytten til anoden der de kan elektrokjemisk oksidere drivstoffet. I denne reaksjonen avgis et vannbiprodukt i tillegg til to elektroner. Disse elektronene strømmer deretter gjennom en ekstern krets der de kan utføre arbeid. Syklusen gjentas da disse elektronene kommer inn i katodematerialet igjen.
Balanse av anlegget
Det meste av nedetiden til en SOFC stammer fra den mekaniske balansen i anlegget, luftvarmeren, forformeren, etterbrenneren, vannvarmeveksleren, anodehalsgassoksidatoren og den elektriske balansen mellom anlegg, kraftelektronikk, hydrogensulfidsensor og vifter. Intern reformering fører til en stor reduksjon i balansen mellom anleggskostnadene ved utforming av et komplett system.
Anode
Det keramiske anodelaget må være veldig porøst for å tillate drivstoffet å strømme mot elektrolytten. Derfor blir granulært materiale ofte valgt for anodeproduksjonsprosedyrer. I likhet med katoden, må den lede elektroner, der ionisk ledningsevne en bestemt egenskap til materialet. Anoden er vanligvis det tykkeste og sterkeste laget i hver enkelt celle, fordi det har de minste polarisasjonstapene, og er ofte det laget som gir cellen mekaniske støtte. Elektrokjemisk sett er anodens jobb å bruke oksygenionene som diffunderer gjennom elektrolytten for å oksidere hydrogenbrenselet. Oksidasjonsreaksjonen mellom oksygenionene og hydrogenet produserer varme så vel som vann og elektrisitet. Hvis drivstoffet er et lett hydrokarbon, for eksempel metan, er en annen funksjon av anoden å fungere som en katalysator for dampreformering av drivstoffet til hydrogen. Dette gir en annen operativ fordel for brenselcellestakken fordi reformeringsreaksjonen er endoterm, som avkjøler stabelen internt. Det vanligste materialet som brukes er en cermet som består av nikkel blandet med det keramiske materialet som brukes til elektrolytten i den aktuelle cellen, typisk YSZ (yttria stabilisert zirconia) nanomaterialbaserte katalysatorer, denne YSZ-delen hjelper til med å stoppe kornveksten av nikkel. Større nikkelkorn vil redusere kontaktområdet som ioner kan ledes gjennom, noe som vil redusere cellens effektivitet. Perovskittmaterialer (blandet ionisk/elektronisk ledende keramikk) har vist seg å produsere en effekttetthet på 0,6 W/cm2 ved 0,7 V ved 800 °C, noe som er mulig fordi de har evnen til å overvinne en større aktiveringsenergi.
Kjemisk reaksjon
Imidlertid er det noen ulemper forbundet med YSZ som anodemateriale. Ni grovdannelse, karbonavsetning, reduksjon-oksidasjon ustabilitet og svovelforgiftning er de viktigste hindringene som begrenser den langsiktige stabiliteten til Ni-YSZ. Ni grovhet refererer til utviklingen av Ni-partikler i dopet i YSZ blir større i kornstørrelse, noe som reduserer overflatearealet for den katalytiske reaksjonen. Karbonavsetning forekommer når karbonatomer, dannet ved hydrokarbonpyrolyse eller CO-proporsjonering, avsettes på den Ni-katalytiske overflaten. Kullavsetning blir viktig, spesielt når hydrokarbondrivstoff brukes, dvs. metan, syngas. Den høye driftstemperaturen til SOFC og det oksiderende miljøet letter oksidasjonen av Ni-katalysator gjennom reaksjon. Oksidasjonsreaksjonen av Ni reduserer den elektrokatalytiske aktiviteten og ledningsevnen. Videre forårsaker tetthetsforskjellen mellom Ni og NiO volumendring på anodeoverflaten, noe som potensielt kan føre til mekanisk svikt. Svovelforgiftning oppstår når drivstoff som naturgass, bensin eller diesel brukes. Igjen, på grunn av den høye affiniteten mellom svovelforbindelser og metallkatalysatoren, kan selv de minste urenheter av svovelforbindelser i matestrømmen deaktivere Ni-katalysatoren på YSZ-overflaten.
Carl Øyvind Apeland
Torbjørn Økland, Øyvind Staveland og Jan Toft hadde behov for en bassist og inviterte med seg Apeland i januar 1991 til å være med i Vamp. Apeland har i tillegg til å spille bass i bandet, skrevet musikk til enkelte av sangene. Blant de meste kjente er «Sommar i hekken», «Ingeborg» (sammen med Jan Toft), «Sirkus av lys», «Byen» og «Svin på skog» (sammen med Odin Aarvik Staveland). Han har også spilt tangentinstrumenter i bandet, samt gitar på enkelte sanger.
Fast oksid brenselcelle
Elektrolytt
Elektrolytten er et tett lag av keramikk som leder oksygenioner. Den elektroniske ledningsevnen må holdes så lav som mulig for å forhindre tap fra lekkasjestrømmer. De høye driftstemperaturene til SOFC tillater kinetikken til oksygeniontransport å være tilstrekkelig for god ytelse. Imidlertid, når driftstemperaturen nærmer seg den nedre grensen for SOFC på rundt 600 °C, begynner elektrolytten å ha store ioniske transportmotstander og påvirker ytelsen. Populære elektrolyttmaterialer inkluderer yttria-stabilisert zirkoniumdioksid (YSZ) (ofte 8%, og danner 8YSZ), skandia-stabilisert zirkoniumdioksid (ScSZ) (vanligvis 9 mol% Sc2O3 – 9ScSZ) og gadolinium-dopet ceria (GDC). Elektrolyttmaterialet har avgjørende innflytelse på presentasjonen til cellen. Skadelige reaksjoner mellom YSZ-elektrolytter og moderne katoder som lanthanum strontium cobalt ferrite (LSCF) er funnet, og kan forhindres av tynne (<100 nm) ceria diffusjonsbarrierer.
Katode
Katoden, eller luftelektroden, er et tynt porøst lag på elektrolytten der oksygenreduksjon finner sted. Den samlede reaksjonen er skrevet i Kröger-Vink Notation som følger:
Katodematerialer må minst være elektrisk ledende. For tiden er lanthanum strontium manganite (LSM) det valgte katodematerialet for kommersiell bruk på grunn av dets kompatibilitet med dopede zirkoniumelektrolytter. Mekanisk har den en lignende koeffisient for termisk ekspansjon som YSZ og begrenser dermed spenningsoppbygging på grunn av CTE-uoverensstemmelse. LSM har også lave nivåer av kjemisk reaktivitet med YSZ, noe som forlenger materialets levetid. Dessverre er LSM en dårlig ioneleder, og derfor er den elektrokjemisk aktive reaksjonen begrenset til trippelfasegrensen (TPB) der elektrolytten, luften og elektroden møtes. LSM fungerer godt som katode ved høye temperaturer, men ytelsen faller raskt ettersom driftstemperaturen senkes under 800 °C. For å øke reaksjonssonen utover TPB, må et potensielt katodemateriale kunne lede både elektroner og oksygenioner. Komposittkatoder bestående av LSM YSZ har blitt brukt for å øke denne trippelfasegrenselengden. Mixed ionic/electronic conducting (MIEC) keramikk, slik som perovskite LSCF, blir også undersøkt for bruk i SOFCer med mellomtemperatur, ettersom de er mer aktive og kan kompensere for økningen i reaksjonsaktiveringsenergi.
Miljøvennlig SOFC teknologi
Den viktigste motivasjonen for å utvikle høytemperatur brenselcelleteknologi er en betydelig miljøgevinst. Strømgeneratorer og kraftverk basert på SOFC kan oppnå høy virkningsgrad, selv på små anlegg. Strøm til for eksempel en boligblokk kan produseres lokalt fra naturgass, der spillvarmen kan brukes til vannbåren varme, noe som kan gi over 80% virkningsgrad på brenselet. Mindre SOFC kraftverk egner seg også ypperlig for strømproduksjon fra Biomasse i moderat befolkede distrikter med mye skog og landbruksvirksomhet. I mer avanserte anlegg kan varmen fra brenselcellene brukes til CO2-rensing, noe som hindrer energitapet med dagens renseteknologi og reduserer kostnadene betraktelig.
Referanser
연료전지 燃料電池
Ponta do Seixas
Ponta do Seixas er det østligste punktet på det amerikanske kontinentet, beliggende i João Pessoa, hovedstaden i delstaten Paraíba i Brasil. Punktet ligger i enden av stranda på Cabo Branco, 14 kilometer fra bykjernen.
På toppen av klippen ved Ponta do Seixas står fyrtårnet i Cabo Branco, formet som foten på en sisal. Der kan man nyte en vakker utsikt på kanten av Atlanterhavet. Posisjonen er 34° 47' 30" vestlig lengdegrad og 7° 9' 28" sørlig breddegrad.
Grimeland
Grimeland ligger i Angedalen i Sunnfjord kommune i Vestland. Stedet er et typisk vestlandsk landbrukssted, med i hovedsak melkeproduksjon. Elva Anga renner gjennom stedet. Den har utspring i Botnavatnet ca. 10 km lenger nord.
Ponta do Seixas
Sør-Amerikas øvrige ytterpunkter, utenom Ponta do Seixas, er: Punta Gallinas i Colombia, Kapp Horn i Chile og Punta Pariñas i Peru. Uformelt blir Ponta do Seixas også kalt «Ponta do Cabo Branco».
Føllelva
Føllelva (kvensk: Varsselinjoki) er ei elv i Sør-Varanger kommune i Finnmark. Den er ei sideelv til Ellenelva. Elva har sine øverste kilder nord for Føllvatnet, på begge sider av riksgrensa mot Finland. Fra Føllvatnet renner elva mot sørøst gjennom skogsområdene i øvre Pasvikdalen, og passerer gjennom en rekke små innsjøer. Den renner sammen med Ellenelva ved Holmenkoia, rundt fire kilometer sørvest for Vaggatem.
Arizonasypress
Arizonasypress eller «Arizona Cypress» (latin: Cupressus arizonica ) er en art av bartrær innenfor sypresslekten i sypressfamilien (Cupressaceae). Arten har en rekke varianter, og er spredt over hele det sørvestlige USA og nordvestre Mexico, inklsuive Baja California. Den danner sjelden store bestander lokalt.
Arizonasypress blir 10-25 m høy, diameter inntil 0,5 meter. Kronen er grå- eller blå-grønn, oval-konisk og tett. Skjellaktige eldre skudd 2-5 mm lange, unge skudd er lengre nåler. Konglen starter grønn, men modner på 20-24 måneder til en rund, 2-3 cm stor grå eller gråbrun kongle med 5-9 skjell. Konglene er lukket i årevis, og åpner seg ofte først når det oppstår skogbrann (brannspredning). Hannkonglene er 3-5 mm lange når de modner og sprer sine pollen om våren.
Varianter
Det er fem varianter, enkelte ansett av en del forskere som egne arter.
Etnomusikologi
Etnomusikologi er en gren av musikkvitenskapen som søker å forstå rollen til musikk (og dans) i en kultur, en slags antropologisk tilnærming til musikken.
Historikk over verdensmesterskapsrekorder på 10 000 m
Dette er en liste over utviklingen av mesterskapsrekorder for 10 000 meter ved verdensmesterskapene i friidrett utendørs.
Cytheridae
Cytheridae er en av 45 familiene innenfor overfamilie Cytheroidea, i underorden Cytherocopina (orden Podocopida) av muslingkreps, som er små krepsdyr.
Gruppen har under seg 30 slekter, og 16 av slektene anses å være utdødde med bare fossile funn.
Nærmere taksonomisk plassering
Taksonomien av muslingkreps er omstridt og inneholder vanskelig systamiserte grupper. Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
Bursitt
Bursitt er en betennelse i en av kroppens slimposer/ bursa.
En bursa er en hinne som fungerer som et glidelager slik at to strukturer kan gli problemfritt over hverandre. Noen bursaer er mellom hud og ben og andre kan være mellom sener som glir over ben. Ved en betennelse øker væskemengden i bursaen fra et par dråper synoviavæske til flere titalls milliliter. Bevegelse i en betent bursa gir ofte smerter, så det er minst plagsomt å holde området i ro.
Årsak til bursitt
Det er meget sjelden at betennelsen er forårsaket av bakterier eller andre smittestoffer.
Eksempler
De vanligste bursittene er:
Behandling
En bursitt vil ofte gå over av seg selv. Det er svært variabelt hvor lang tid bedringen krever. Betennelsesdempende medikamenter som ibuprofen (Ibux ++), naproxen (Naprosyn, NaprenE ++) og acetylsalicylsyre (AlbylE, Aspirin, Globoid, Globentyl) vil kunne lindre smertene og hevelsen og bidra til raskere helbredelse.
Det er forsøkt å tømme bursitter med en sprøyte, men hevelsen vil ofte komme tilbake, og det er fare for å bringe bakterier inn i bursaen og skape en bakteriell bursitt.
Dersom forløpet får et kronisk preg og blir svært langvarig, kan det bli aktuelt å åpne bursaen kirurgisk og skrape vekk synovialhinnen. Da vil vevet vokse sammen og glidelagerfunksjonen forsvinner.
Tore Jobs
Tore Jobs (født 1956) er en svensk forhenværende klubbdirektør for Sparta Warriors, trener og tidligere ishockeyspiller. Jobs trente Sparta til sitt andre seriegull i 1986 og var klubbdirektør under det påfølgende seriegullet for Sparta Warriors i 2008/09 og sesongen 2010/2011.
Fritz Weber
Fritz Weber (født 22. februar 1947 i Knittelfeld i Obersteiermark i Østerrike, død 13. mai 2020 i Wien ) var en østerriksk økonomihistoriker og kulturhistoriker. Hans interesse var på den ene side det 20. århundres økonomihistorie, på den annen side musikerkritikk og dramaturgi, da helst under navnet Derek Weber.
PEM-brenselcelle
Proton-utveksling membran brenselcelle (forkortet til PEMFC fra engelsk Proton-exchange membrane fuel cells) også kjent som polymerelektrolyttmembran (PEM) brenselcelle, er en type brenselcelle som utvikles hovedsakelig for transportapplikasjoner, så vel som for stasjonære og bærbare brenselcelleapplikasjoner. Deres kjennetegn inkluderer lavere temperatur-/trykkområder (50 til 100 ° C) og en spesiell protonledende polymerelektrolyttmembran. PEMFC produserer elektrisitet og fungerer på det motsatte prinsippet til PEM-elektrolyse, som bruker strøm. De er en ledende kandidat til å erstatte den alkaline brenselcelle-teknologien, som ble brukt i romfergen.
Fritz Weber
Liv og virke
Weber begynte i 1967 på studier i historie og germanistikk ved Universitetet i Graz og fortsatte ved Ruhr-Universität Bochum og Universitetet i Salzburg. Tidlig i 1977 promoverte han med et samtidshistorisk doktorarbeide.
Fra 1973 var han vitenskapelig assistent for Eduard März for den østerrikske Creditanstalt, tok hånd om dets historiske arkiv og bidro vesentlig til sammenstilling og utgivelse av bankens historie. I 1989/90 var han Jean Monnet Fellow ved Det europeiske universitetsinstitutt i San Domenico di Fiesole. I 1991/92 koordinerte Weber et forskningsprosjekt for Oesterreichische Nationalbank om Wirtschaftspolitik in der Ära Kreisky. I 1992 habiliterte han seg med et arbeide om bankvesenets krise i Østerrike i mellomkrigstiden og utnevnelsen av universitetsdosenter ved Universitetet i Salzburg.
Persipnei
Persipnei eller Phersipnai (senere Ferspnai) er i henhold til etruskisk mytologi en gudinne og dronning av underverden. Hun var gemal av Aita, en demonisk gud i underverden og tilsvarte gresk Hades.
Fritz Weber
Liv og virke
Weber medvirket til flere historiske utstillinger. Han ledet for Österreichische Historikerkommission en forskningsgruppe om arianiseringen av den østerrikske økonomi i nasjonalsosialismens tid. For Oesterreichische Nationalbank skrev han en studie om nasjonalbanken og Reichsbankhauptstelle Wien av Deutsche Reichsbank fra 1938 til 1975. Han har forfattet flere bøker.
Fra 1983 underviste Weber ved en rekke østerrikske universiteter. Fra 1992 konsentrerte han seg om Universitetet i Wien, Universitetet i Salzburg og Wirtschaftsuniversität Wien.
Ved siden av sitt økonomisk-historiske arbeid var han også musikkritiker, fremfor alt for avisen Salzburger Nachrichten. Han var dessuten operadramaturg ved forskjellige europeiske operafestivaler og europeiske operahus. Han oversatte og bearbeidet operalibrettoer. Når han virket på disse feltene benyttet han som regel navnet Derek Weber.
Weber døde natten 13./14. mai 2020 av covid-19.
Det yngre Zhou-dynastiet
Opprettelsen
Hànkineseren Guo Wei tjente som assisterende militærkommissær ved hoffet til Det yngre Han-dynastiet, et regime styrt av tyrkiske shatuoer. I 948 kom den tenårige Liu Chengyou på tronen etter at grunnleggeren Liu Zhiyuan hadde dødd. I 951 ledet Guo Wei et kupp mot keiseren og erklærte seg selv som keiser for Det yngre Zhōu-dynastiet.
Guō Weī
Guo Wei var den første hànkinesiske herskeren over Nord-Kina siden 923, da Det yngre Liang-dynastiet ble styrtet av Det yngre Tang-dynastiet. Han ble regnet for å være en dyktig hersker som forsøkte å innføre reformer og lette på bøndenes byrder, og hans regjeringstid skal ha vært god og godt organisert. Det kom derimot ikke til å bli langt, siden han etter bare tre år døde i 954.
Guō Róng
Chai Rong, senere Guō Róng, var Guo Weis adoptivsønn og sønnen til hans kones eldre bror. Han overtok tronen da adoptivfaren døde i 954, og også hans styre skal ha vært effektivt, og han klarte å presse sørover med seire mot Sørlige Tang i 956. Hans forsøk på å erobre Nordlige Han, selv om de opprinnelig så lovende ut, mislyktes, og i 959 døde han av sykdom under et felttog.
Dynastiets fall
Guo Rong ble etter sin død etterfulgt av sin syv år gamle sønn, Chai Zongxun. Kort tid senere overtok Zhao Kuangyin tronen og opprettet Song-dynastiet, som kom til å gjenforene Kina ved å fram til 979 erobre de sørlige statene og Nordlige Han.
Det hendte i Aten
Handling
I 1896 ble det kunngjort at de Olympiske leker skal arrangeres i Athen. En ung hyrde, Spiridon Loues, bestemmer seg for å delta i et maraton. I Athen møter han Christina Gratsos, en ung kvinne som nå arbeider som hushjelp for en berømt skuespillerinne, Eleni Costa. Elenis kjæreste, løytnant Alexi Vinardos, er en mektig mann i Hellas og en respektert løper, skal også delta under konkurransen.
Hindustan Aeronautics Limited
Hindustan Aeronautics Limited, forkortet til HAL, er en indisk flyprodusent. HAL ble opprinnelig etablert i 1940 under navnet Hindustan Aircraft Limited, men skiftet navn til nåværende etter en fusjon med Aeronautics India Limited i oktober 1964.
Atrichatus
Atrichatus er en slekt av biller som tilhører familiegruppen bladbiller (Chrysomelidae).
Persipnei
Hun tilsvarte Persefone i gresk mytologi og Proserpina i romersk mytologi. Etruskerne lånte ikke bare myten om gudinnen, men overtok også navnet.
Natalia Kaliszek
Natalia Kaliszek (født 17. mai 1996) er en polsk kunstløper.
Hindustan Aeronautics Limited
HAL har produsert fly både på lisens og egenutviklede. I 1951 fløy treningsflyet HT-2 for første gang, den første flytypen som ble utviklet og produsert i India. Andre egenutviklede produkter inkluderer jagerflyet HF-24 Marut og treningsflyet HPT-32 Deepak.
Natalia Kaliszek
Hun representerte Polen under Vinter-OL 2018 i Pyeongchang, hvor hun ble nummer 14 i isdans.
Hindustan Aeronautics Limited
Lisensproduksjon inkluderer blant annet jagerflyet MiG-21, og angrepsflyene MiG -27M og Jaguar. Andre lisenseproduserte fly er det britiske passasjerflyet Avro 748 som i indisk versjon fikk navnet HAL-748.
Fabrikken ligger i Bangalore i den indiske delstaten Karnataka
Natalia Kaliszek
Under Vinter-OL 2022 i Beijing, ble hun nummer 17.
Hindustan Aeronautics Limited
Frem til Bangalore internasjonale lufthavn ble åpnet i 2008 var fabrikkens flyplass Bangalores offisielle lufthavn.
PEM-brenselcelle
Vitenskapen bak
PEMFC er bygget av membranelektrodesamlinger (MEA) som inkluderer elektroder, elektrolytt, katalysator og gassdiffusjonslag. En pasta av katalysator, karbon og elektrode sprøytes eller males på den faste elektrolytten og karbonpapir er varmpresset på hver side for å beskytte innsiden av cellen og fungerer også som elektroder. Den sentrale delen av cellen er trippelfasegrensen (TPB) der elektrolytten, katalysatoren og reaktantene blandes og dermed hvor cellereaksjonene faktisk oppstår. Det er viktig at membranen ikke må være elektrisk ledende slik at halvreaksjonene ikke blandes. Driftstemperaturer over 100 ° C er ønsket, slik at vannbiproduktet blir damp og vannhåndtering blir mindre kritisk i celleutforming.
Atrichatus
Utseende
Små, ovale, blanke, svarte bladbiller med gulbrune dekkvinger. Antennene er tynne og nesten så lange som kroppen. Pronotum og dekkvingene er rundede, sistnevnte med uregelmessige, doble punktrader.
PEM-brenselcelle
Reaksjoner
En protonutvekslingsmembranbrenselcelle transformerer den kjemiske energien som frigjøres under den elektrokjemiske reaksjonen av hydrogen og oksygen til elektrisk energi, i motsetning til direkte forbrenning av hydrogen og oksygengasser for å produsere termisk energi.
Atrichatus
Levevis
Både larvene og de voksne (imago) er planteetere som lever på trær og busker i skog.
Utbredelse
Slekten er utbredt på New Zealand.
PEM-brenselcelle
Reaksjoner
En strøm av hydrogen leveres til anoden av MEA. På anodesiden er den katalytisk delt i protoner og elektroner. Denne oksidasjonsreaksjonen fra halvceller eller hydrogenoksidasjon (HOR) er representert av:
Ved anoden:
De nydannede protonene gjennomsyrer gjennom polymerelektrolyttmembranen til katodesiden. Elektronene beveger seg langs en ekstern belastningskrets til katodesiden av MEA, og skaper dermed strømutgangen fra brenselcellen. I mellomtiden leveres en oksygenstrøm til katodesiden av MEA. På katodesiden reagerer oksygenmolekyler med protonene som gjennomsyrer polymerelektrolyttmembranen og elektronene kommer gjennom den eksterne kretsen for å danne vannmolekyler. Denne reduksjonshalvcellereaksjonen eller oksygenreduksjonsreaksjonen (ORR) er representert av:
Samiha Khalil
Samiha al-Qubaj Salameh Khalil (født 1923 i Anabta, guvernementet Tulkarem, død 26. februar 1999 i Ramallah), også kjent som Umm Khalil, var en palestinsk veldedighetsarbeider og en fremtredende personlighet i palestinsk politikk. Khalil bygde opp den største velferdsorganisasjonen på Vestbredden, In'Ash El-Usra (Hjelp til vårt folk), som skal hjelpe kvinner å heve levestandarden. Hun begynte i en garasje og disponerte på 1990-tallet to store bygninger i El Birah.
PEM-brenselcelle
Reaksjoner
Ved katoden:
Samiha Khalil
I 1996 var hun eneste utfordret til Arafat i den palestinske selvstyremyndigheten og fikk 9,6 % av stemmene. Hennes valgkamp besto av en blanding av kvinnesak og kritikk av PLO-lederen fordi han ikke fikk i stand en bedre avtale med Israel. Hun stilte seg kritisk til Oslo-avtalen.
American Aristocracy
American Aristocracy er en amerikansk stumfilm fra 1916, regissert av Lloyd Ingraham.
Handling
Historien er sentrert rundt en ung mann kjemper for å overvinne en sjørvøer og våpen-smugler, og for å vinne hjertet til en velstående manns datter.
Samiha Khalil
Hun var medlem av Det palestinske nasjonalrådet inntil sin død i 1999.
Hun var datter av Sheikh Yousef Al-Qubaj, som var borgermester i Anabta.
Det hendte i Aten
Handling
Spiridon imponerer raskt med hans store utholdenhet og atletiske dyktighet. I forsøk på å promotere seg selv, og hennes egen karriere, kunngjør Eleni at hun kommer til å vil gifte seg med vinneren av et maraton-løp - i tro på at vinneren kommer til å være hennes elskede Vinardos.
VEU Feldkirch
VEU Feldkirch 2000 er en ishockeyklubb fra Feldkirch i Østerrike som ble grunnlagt i 2000. Det var en omorganisering av klubben VEU Feldkirch, som ble dannet 1927 og gikk konkurs 2000. De spiller kampene sine i Vorarlberghalle.
PEM-brenselcelle
Polymerelektrolyttmembran
For å fungere, må membranen lede hydrogenioner (protoner), men ikke elektroner, da dette ville "kortslutte" brenselcellen. Membranen må heller ikke la noen av gassene passere til den andre siden av cellen, et problem kjent som gassovergang. Til slutt må membranen være motstandsdyktig mot det reduserende miljøet ved katoden, så vel som det harde oksidative miljøet ved anoden.
Splitting av hydrogenmolekylet er relativt enkelt ved å bruke en platina-katalysator. Dessverre er det imidlertid vanskeligere å dele oksygenmolekylet, og dette medfører betydelige elektriske tap. Et passende katalysatormateriale for denne prosessen er ikke blitt oppdaget, og platina er det beste alternativet.
Dagny Sandvik
Dagny Sandvik (født 6. november 1878 i Hamar, død 7. april 1968 i Oslo) var en norsk sangerinne, sangpedagog og lærer.
Dagny Sandvik var datter av overlærer, musikklærer og dirigent Paul Knutsen Barstad Sandvik (1847-1936) og Nikoline Mork (1847–1927) fra Volda, og søster av operasangeren Ingeborg Sandvik Kristensen og musikkforskeren og folkeminnesamleren Ole Mørk Sandvik. Sangeren Elisabeth Munthe-Kaas var hennes svigerinne.
Dagny Sandvik tilhørte den berømte musikerslekten Sandvik, vokste opp med sang og musikk i hjemmet. Hun fikk sin første systematiske sangundervisning hos Gina Sandberg. Hun tok sin lærerskoleeksamen i 1907, og debuterte som sopran i 1904. Sammen med søsteren Ingeborg medvirkethun i faren Pauls store oratorieoppførelser, blant annet i Georg Friedrich Händels Messias, Felix Mendelssohns Elias og Joseph Haydns Die Schöpfung. Hun var kjent for sin klokkerene, uanstrengte sopranstemme. Sandvik utmerket seg dessuten gjennom sine fremførelser av norske folketoner, og arrangerte enge folkeviseaftener for å øke utbredelsen av norske folketoner.
I årene 1910—1920 var Sandvik lærer i Kristiania, samtidig som hun underviste i sang i Kristiania og på Hamar. Fra 1946 var hun lærer i stemmebruk ved Menighetsfakultetet i Oslo.
A Good Evening to You
A Good Evening to You er et musikkalbum fra 2000 utgitt av den norske musikkgruppen Trio Troika. Dette var bandets første plateutgivelse.
Stasiland
Stasiland er en bok av den australske forfatteren, filmskaperen og advokaten Anna Funder om mennesker som gjorde motstand mot kommunistregimet i DDR og mennesker som arbeidet for den totalitære statens overvåkningstjeneste Stasi. Det er en bevegende undersøkelse av ekstraordinær menneskelig samvittighet og ekstraordinært mot i møtet med totalitarismen.
Funder har blitt rost for med stor kraft å bruke litterære teknikker for å skrive sakprosa, og boken har blitt beskrevet som a dark, stylish narrative (The Age Book of the Year Awards) og a masterpiece of investigative reporting (Sunday Times). I juni 2004 fikk boken Samuel Johnson Prize, en av de viktigste priser for sakprosalitteratur i verden. The National Theatre i London bearbeider nå boken for teater.